Trei frați, doi gemeni în vârstă de 7 ani și unul în vârstă de 11 ani, au ajuns duminică la spital după ce au consumat alcool. Purtătorul de cuvânt al Spitalului Clinic de Urgență „Sfântul Ioan cel Nou” din Suceava, dr. Dan Teodorovici, și cel al Serviciului de Ambulanță Județean (SAJ), dr. Adriana Morari, au relatat că cei trei copii sunt din Harghita și au venit cu familia în vizită la Gura Humorului. Aici au sustras din gospodărie o sticlă de 2 litri cu rachiu și au băut până li s-a făcut rău. Au fost găsiți de părinți și duși cu mașina personală la Spitalul Orășenesc din Gura Humorului, de unde au fost preluați de ambulanțe ale SAJ și au ajuns la spitalul din Suceava, în jurul orei 23.00.
La preluarea în Unitatea de Primiri Urgențe de la Suceava copiii erau somnolenți, dar stabili.
Purtătorul de cuvânt al spitalului, dr. Dan Teodorovici, a declarat că peste noapte cei trei copiii au fost sub supraveghere medicală, iar luni dimineață, la prima oră, au putut să plece acasă cu părinții.
Monitorul de Suceava nu este responsabil juridic pentru conţinutul textelor de mai jos. Responsabilitatea pentru mesajele dumneavoastra vă revine în exclusivitate.
Monitorul doreşte ca acest site să fie un spaţiu al discuţiilor civilizate, al comentariilor de bun simţ.
Din acest motiv, cei care postează comentarii la articole trebuie să respecte următoarele reguli:
1. Să se refere doar la articolul la care postează comentarii. 2. Să folosească un limbaj civilizat, fără injurii, calomnii, comentarii antisemite, xenofobe sau rasiste. 3. Sunt interzise atacurile la adresa autorilor, dacă acestea nu au legătura cu textul. 4. Username-ul să nu fie nume de personalităţi ale vieţii publice sau parodieri ale acestora.
Autorul unui articol poate fi criticat pentru eventuale greşeli, incoerenţă, lipsă de documentare etc.
Nerespectarea regulilor menţionate mai sus va duce la ştergerea comentariilor, fără avertisment şi fără explicaţii.
Abaterile repetate vor avea drept consecinţă interdicţia accesului la această facilitate a site-ului.